依韻和希深遊大字院
作者：梅堯臣
朝代：宋

paragraphs: 夫君康樂裔，顧我子真派。
湛然懷清機，越爾尋虛界。
暫來香園中，共憩寒松大。
先生醉復吟，長老言不壞。
信與賞心符，寧同俗士愛。
杖屨恣遊遨，池塘仍感槩。
焚香露蓮泣，聞磬霜鷗邁。
青板今已空，濁醪誰許載。
軟草當熊絪，低篁挂纓带。
不覺月明歸，候門僮僕怪。